Subtitles by sub.Trader subscene.com
Tuva nākotne.
Gan cerību, gan konfliktu laiks.
Cilvēce tiecas uz zvaigznēm saprātīgas dzīvības un progresa meklējumos.
uz zvaigznēm
UZ ZVAIGZNĒM
Es esmu mierīgs, rāms.
Gulēju labi. 8,2 stundas. Nemurgoju.
Esmu gatavs ceļam.
Gatavs, cik vien labi spēju, veikt savu darbu.
Esmu koncentrējies uz būtisko un ignorēju visu pārējo.
Es pieņemšu vienīgi pragmatiskus lēmumus.
Es neļaušu sev novērst uzmanību.
Neļaušu domām kavēties pie tā, kas nav svarīgs.
Es nepaļaušos ne uz vienu un ne uz ko.
Es nepieļaušu kļūdas.
Pulss miera stāvoklī - 47. Iesniegt.
Jūsu psiholoģiskais izvērtējums ir apstiprināts.
Atgādinājums: veiciet drošības un ekipējuma pārbaudi...
Es vienmēr esmu vēlējies kļūt par astronautu...
cilvēces nākotnes labā un tamlīdzīgi.
Vismaz tā allaž esmu pats sev stāstījis.
Es redzu sevi no ārpuses.
Smaidīt, parādīt vienu savu pusi.
Tas ir teātris,
ar vienu aci raugos uz ideju.
Vienmēr - uz izeju.
Tikai neaiztieciet mani.
Sargiet sevi, major. Esiet uzmanīgs.
Paldies.
Roj, Bravo balsta manipulators sektorā 93 E,
šķiet, īsti nedarbojas.
Komandai vajadzētu aiziet un pārbaudīt.
Veikt diagnostiku. Beidzu.
Sapratu. Dodos turp.
Labrīt mūsu astronautiem Starptautiskajā kosmosa antenā.
Nudien skaista diena.
Nevainojama, lai sazinātos
ar mūsu attālajiem kaimiņiem debesu plašumos.
Vismaz te ir ērti.
Man ir rezultāti.
Aiovas Štata universitāte pret Kanzasu - 35:16.
Es saprotu kosmosu.
Kontroles centr, redzu manipulatoru. Beidzu.
Skaidrs, major. Turpiniet.
Sapratu. Dodos pie manipulatora.
Redzu enerģijas uzplūdus pie C balsta. Vai uztverat?
Sapratu, Roj...
Kontroles centr, tur ir daudz cilvēku. Beidzu.
Centr, notiek enerģijas uzliesmojumi...
Gaidiet, mēs strādājam ar problēmu.
Gaidiet. - Centr, tie notiek visur.
Es atslēdzu elektrību.
Ātri nost no torņa!
Jums jātinas!
Ak dievs!
Kontroles centr, te Makbraids.
Es griežos. Pārāk retināts gaiss, neapstāšos.
Mēģinu piebremzēt, lai nezaudētu samaņu.
Kontroles centr, vai dzirdat?
"Pašiznīcinoša puse".
Tā viņa mēdza man teikt.
Man būtu kaut kas jājūt.
Es izdzīvoju.
Man būtu kaut kas jājūt.
Parādība, kas nosaukta par "Uzplūdiem",
vairākas postošas elektriskās vētras, radījušas haosu visā pasaulē,
un zinātnieki ir nobažījušies, ka mūs skars vēl arī citas.
Avots? Kosmosa dzīles.
Cēlonis? Vēl nav zināms...
Ziņa no Kosmosa pavēlniecības.
Ņemot vērā neseno katastrofu,
jums jāierodas uz iztaujāšanu,
kas notiks Vanderstīna bāzes 91. korpusā.
Atcerieties, tikšanās būs "ārkārtīgi slepena".
Roj, sveiki, paldies, ka atnācāt.
Ģenerāli. - Ģenerālleitnants Rivass,
Kosmosa pavēlniecības īpašo operāciju vadītājs.
Ser. - Major.
Ģenerāladjutante Vogele, drošības dienests.
Major. - Kundze.
Atlidoja vakarvakarā no Virdžīnijas, tikai lai satiktu jūs.
Paldies.
Jūsu personas lieta ir ļoti iespaidīga.
Labi gājis visos izvērtēšanas testos.
Pamata kaujas un kosmosa apmācības. Izcils visās jomās.
Jūsu pulss nekad nav bijis ātrāks par 80 -
nedz izejot kosmosā, nedz augstumā, pat nesenajā kritienā ne.
Vai tiesa?
Līdz šim tā bijis, ser.
Ļoti iespaidīgi.
Saskaņā ar šo, vienreiz precējies, bērnu nav?
Tā ir, ser.
Kā mēs zinām, šis ir bīstams darbs. Labāk nepakļaut ciešanām citus.
Prātīgi.
Mēs neatsaucām jūs šurp, lai runātu par jūsu kritienu, Roj.
Mums jums jāparāda
kaut kas ārkārtīgi slepens.
Lūdzu, apsēdieties, major.
Jā, kundze.
Jūs redzēsiet spektrogrāfiskus Neptūna attēlus.
Tie ir kosmiskā starojuma izvirdumi.
Tas nofotografēts tikai pirms 11 dienām.
Tika izdalītas augsti lādētas enerģijas daļiņas,
kas radīja katastrofālus enerģijas uzplūdus.
Un tie jūs gandrīz nogalināja.
Starojums kļūst stiprāks, kad tas pietuvojas mums, Zemei.
Major, ko varat pastāstīt par projektu "Lima"?
Pirmā ekspedīcija uz Saules sistēmas ārējo zonu.
Kā jūs zināt, pirms kādiem 29 gadiem.
Un komandieris bija...
Tas bija mans tēvs, ser.
Kuģis pazuda apmēram 16 gadus pēc misijas sākuma.
Netika atgūti nekādi dati. Dziļā kosmosa misijas pēc tam tika pārtrauktas.
Jā, tas ir viņš.
Pastāstīsiet, kā tikāt galā ar tēva prombūtni?
Nu...
Manu māti tas noteikti satrauca. Viņa tobrīd bija diezgan slima.
Bet viņš bija uzticīgs savam darbam,
un esmu drošs, arī viņam tas bija grūti.
Roj,
mums ir ziņas, kas varētu jūs šokēt.
Domājam, ka jūsu tēvs vēl ir dzīvs, pie Neptūna.
Mēs nezinām precīzi, kur.
Mēs esam sūtījuši daudzus dronus, bet tas ir plašs apgabals.
Mans tēvs ir dzīvs, ser?
Mēs tā domājam.
Roj, šķiet, Uzplūdus radījusi kaut kāda antimatērijas reakcija.
Tas materiāls darbināja projektu "Lima",
un tas bija jūsu tēva pārziņā.
Mēs tagad runājam par potenciāli neapturamu ķēdes reakciju.
Nekontrolēta antimatērijas izlaišana
var galu galā apdraudēt visas Saules sistēmas stabilitāti.
Var tikt iznīcināts viss dzīvais.
Gribam, lai aizsūtāt personīgu ziņu, izmantojot drošu lāzeru uz Marsa,
tam, kas, kā mēs ceram, ir projekts "Lima".
Jūsu paziņojuma teksts, protams, tiktu iepriekš sagatavots.
Uz Marsa, ser? Es došos uz Marsu?
Tā ir mūsu pēdējā drošā bāze.
Roj, mums jānoskaidro, ar ko mums darīšana.
Mūsu pazemes bāzi uz Marsa vienīgo neskāra Uzplūdi.
Un mēs domājam, ka jūsu personīgais lūgums tēvam varētu izvilināt atbildi.
Mēs varētu izsekot signālu,
noteikt, kur viņš ir, un izdomāt, kā to apturēt.
Tas, kas tur notiek, ir nebijuša lieluma krīze.
Mēs paļaujamies, ka palīdzēsiet viņu atrast.
Vai sadarbosieties ar mums?
Jā, ser. - Labi.
Vispirms dosieties uz Mēnesi.
Tālo distanču raķetes atrodas neredzamajā pusē.
Piekļuve informācijai būs ierobežota.
Jā, ser.
Ņemot vērā apdraudējuma lielumu,
lai neceltu paniku, ir izdomāts viltus stāsts.
Tas būs parasts komerclidojums, lai jūs neizceltos.
Pulkvedis Prūits būs jūsu kurators.
Jāsaglabā absolūta slepenība.
"Vai sadarbosieties ar mums?"
It kā man būtu izvēle.
Mans tēvs bija celmlauzis.
Ziedoja sevi saprātīgas dzīvības meklējumiem.
Programma pastāvēja, pateicoties manam tēvam.
Man bija 16 gadu, kad aizlidoja, 29, kad pazuda.
Arhivēta ziņa, saņemta pirms 27 gadiem,
3 mēnešiem, 2 dienām. - Un viss.
Roj, šī ir ziņa no tava tēva.
Es sazinos ar tevi no projekta "Lima".
Dodamies garām Jupiteram, mērķis - Neptūns.
Zinu, tu esi redzējis, ka visā pasaulē par mums izrāda lielu interesi,
un mēs par to esam pateicīgi.
Mēs šeit veicam patiesi svarīgu darbu.
Proti, mēs drīz atbildēsim uz galveno jautājumu:
kad mēs kosmosā atradīsim saprātīgu dzīvību.
Un mēs zinām, ka atradīsim.
Mēs dodamies uz heliosfēras malu,
kur Saules magnētiskais lauks neietekmēs mūsu instrumentus.
Varēsim meklēt dzīvību citās zvaigžņu sistēmās.
Tas nekad nav darīts, esam cerību pilni.
Es jūtu tavu enerģiju tur, mājās, un, protams, es domāju par Dievu.
Esmu sajūsmā redzēt un sajust viņa klātbūtni
tik tuvu esam.
Es tevi mīlu, dēls.
Sveiks, Roj.
Es došos ceļojumā kopā ar tevi.
Pieskatīšu tevi.
Pulkvedi Prūit, prieks iepazīties.
Īstenībā...
mēs esam tikušies.
Tas bija sen. Es pazinu tavu tēti.
Mēs ar viņu bijām tuvi draugi.
Kopā mācījāmies Pērdjū Universitātē.
Viņš bija lielisks cilvēks.
Es zinu. - Jā.
Atceros, gāju ciemos un redzēju tevi.
Tu skraidīji uz visām pusēm.
Tu dzini izmisumā savu nabaga māti, bet...
Kā tu jūties?
Tā ir daļa psiholoģiskā izvērtējuma?
Nē, ne gluži, bet jā.
Tevi nepārtraukti uzraudzīs -
tavu psihisko, emocionālo stāvokli.
Tev ir tieša saikne ar mūsu objektu.
Pulkvedi, es domāju, ka mans tēvs ir miris.
Jā...
31 gadu biju Kosmosa pavēlniecības astronauts.
Un es tur nācu pie atskārsmes,
ka izpētes ekspedīcija var kalpot par tādu kā bēgšanu.
Es tev to, Roj, stāstu tāpēc, ka mums jāapsver iespēja,
ka tavs tēvs varētu no mums slēpties.
Vai domā, ka esi gatavs ceļam?
Esmu gatavs.
Labi.
Jūsu pirmslidojuma karantīna ir gandrīz galā.
Jums nav novērota nekāda bakteriāla vai vīrusa infekcija...
Tik daudzreiz dzīvē esmu visu salaidis dēlī.
Lai gan ir pieliktas visas pūles...
Esmu runājis, kad būtu bijis jāklausās.
Esmu bijis skarbs, kad būtu bijis jābūt maigam.
Ja piemeklētu slimība vai negadījums,
lūdzu, norādiet kādus ģimenes locekļus,
laulāto draugu, otro pusīti, kas jums ir tuvākais radinieks.
Klusāk skaņu.
Ziņa. Personīgo kontaktu mapīte. Īva.
Sveika, Īva, te Rojs.
Es atkal lidošu prom, tas nav pārsteigums.
Es tikai gribēju pateikt...
Es devu solījumu vienmēr būt patiess.
Bet es tāds nebiju.
Klau, es gribēju pateikt...
Es negribēju, lai tu aizej.
Izdzēst.
Atcelt.
Labrīt.
Esmu mācīts visu salikt pa plauktiņiem.
Kosmosa pavēlniecība prasa veikt pirmslidojuma psiholoģisko izvērtējumu.
Šķiet, tā es attiecos pret savu dzīvi.
Pulss miera stāvoklī - 56.
Naktī maz gulēju, bet tam nebūtu jātraucē.
Arvien esmu gatavs misijai.
Jums atļauts ceļojums uz Mēnesi.
Vai pirmo reizi dosieties uz Mēnesi?
Nē, bet kādu laiku neesmu tur bijis.
Vai plānojat apmeklējuma laikā ceļot ārpus drošās zonas?
Nē.
Vēlreiz.
Kā ir? - Labi.
Nav pārāk ciešs? - Ir ērti.
Elpojiet.
Virgin reiss 6092, Mēness Taiko bāze, iekāpšana.
Laipni lūdzu, ser. Esmu kapteine Lū. - Paldies.
Labdien. - Uzmanīgi. Pielieciet galvu.
Labi.
Laipni lūdzu. Ceļojuma komplektu? - Labdien.
Jā, paldies. - Lieliski. Trešā vieta, pa labi.
Labi.
Atvainojiet.
Sveiki. - Sveiki.
Mēs jums atgādinām, uz Mēness nav robežu.
Daudzas raktuvju zonas ir strīdus teritorija un atrodas karastāvoklī.
Palieciet drošajā slēgtajā zonā...
Atvainojiet.
Iedosiet, lūdzu, segu un spilvenu?
Protams. 125 $.
Maksājums pieņemts.
Paldies. - Paldies.
Ziņas - "Uzplūdi"
Pasaulē jau miruši 43 012 cilvēki pēc strāvas pārrāvumiem un sakaru zudumiem
Kad tuvosimies, daži no jums varēs redzēt lielo teleskopu rindu
netālu no Atlasa krātera.
Tā ir Mēness lielākā ierīce ārpuszemes pētījumiem.
Karstu dvielīti?
Paldies. - Paldies, ka lidojat ar šo kompāniju.
Mēs to novērtējam.
Lūdzu, sagatavojieties, nolaižamies.
Laipni lūdzam uz Mēness
Cerības, ko saistījām ar ceļojumiem kosmosā,
aizsedz dzērienu stendi un T-kreklu pārdevēji.
Atveidots tas, no kā mēs bēgām uz Zemes.
Mēs esam pasauļu aprijēji.
Ja mans tētis varētu to tagad redzēt,
viņš to visu noārdītu.
Mūsu raķeti sauc "Cefejs".
Ekipāža - Kosmosa pavēlniecības militārpersonas.
Viņi it neko nezina par mūsu misiju.
Tā tam arī jāpaliek.
Palaišanas platforma ir aiz strīdus teritorijas.
Tas ir ļoti bīstami,
tāpēc bruņota apsardze mūs sargās un pavadīs uz Mēness neredzamo pusi.
Pulkvedi, kāda bija jūsu pēdējā saruna ar manu tēvu?
Tā nebija īpaši patīkama.
Mēs strīdējāmies par to, ka es pametu programmu.
Viņš mani apsūdzēja, ka esmu nodevējs.
Un, ja jūs viņu atrastu,
ko jūs darītu?
Vai tas tev ir ļoti grūti, dēls?
Tas, ka misija saistīta ar tavu tēvu?
Nē.
Nē, mans tētis ir varonis.
Kosmosa pavēlniecība apšauba cilvēku, kas atdevis programmai visu savu dzīvi.
Manuprāt, tas ir neglīti.
Labākajā gadījumā - izmisuma solis.
Tuvojamies R terminālam, visurgājēju angāram.
Mums kopš septembra ir problēmas ar pirātiem.
Dažas valstis viņiem sniedz patvērumu.
Viņi laupa cilvēkus, visurgājējus.
Tur ir kā "mežonīgajos rietumos",
bet mēs jūs nogādāsim līdz kosmosa kuģim.
Vai pirmoreiz būsiet kara zonā?
Trīs gadus pavadīju aiz Arktiskā loka.
Labi.
Un ļoti daudz - armijas un flotes futbolspēlēs.
Laikam nav daudz tāda, ko neesat redzējis?
Klau, ir gandrīz pilnmēness.
Liela daļa neredzamās puses ir tumša, attiecīgi jāsaģērbjas.
Mēness visurgājēju C grupa gatava ceļam
uz raķešu palaišanas kompleksu - 12. vārti.
Lūgums sekot līdzi situācijai.
7. visurgājējs, apstiprinām uzstādījumus.
Kurss - 290.
Roj?
Jā, pulkvedi.
Paskaties. Lielā zilā lode.
Nekad nebeidz mani pārsteigt.
Leitnant, vai redzat?
Jā, mums tas pats.
Nav nevienas nācijas marķējuma. Beidzu.
Leitnant... - Aizmugurē pa kreisi.
Alfa, kas mums te ir?
Alfa, izskatās, ka mums tuvojas neidentificēti visurgājēji.
Varbūt pirāti, ar mani ir svarīgas personas.
Sapratu, braucu piesegt no sāna.
Alfa, mums varbūt vajadzēs ballistiskos ieročus.
Apdraudoša situācija...
Atkal tas pats, cīņa par resursiem.
Divi tuvojas no aizmugures, kreisās puses.
Šķiet, pirāti, iespējams, meklē ko vērtīgu.
Tūlīt sūtām ballistisko atbalstu.
Ko, pie velna, es te daru?
Velns! - Alfa, ātri vajag papildspēkus!
Mums uzbrūk!
Palīgā, palīgā! - Iedod man ieroci!
Turieties!
3. visurgājējs pagalam.
2. visurgājējs pagalam.
Novirzīsimies no ceļa, mērķis - neredzamā puse.
Man ir caurums skafandrā!
Roj! - Man ir caurums.
Roj, tev viss kārtībā?
Man viss labi.
Alfa, atkārtoju, vajag...
Leitnant! Ak kungs!
Ātrāk, ātrāk.
Ei, atraujamies.
Mēs neesam drošībā. Atkārtoju: neesam drošībā.
Mums seko vairāki ienaidnieku braucamie.
Roj! Viņi mēģina mūs taranēt!
Leitnants nogalināts. Zaudējām eskortu.
Steidzami vajag palīdzību. Beidzu.
Pavēlniecība, leitnanta līķi varat atrast
pie Valtera krātera.
Žēl par zaudētajām dzīvībām.
Beidzu.
Sapratu, major.
Pulkvedi Prūit, no jūsu sistēmas uztveram neregulāru sirdsdarbību.
Iesakām to nekavējoties pārbaudīt.
Viņam bija jābūt manam drošības garantam.
Man viss kārtībā.
Kāpēc viņš aizvien to dara?
Kāpēc viņš nevar mest mieru?
Mans tētis arī nespētu.
Major, mēs jūs gaidījām.
Ja jums jānokārto kādas personīgas lietas, iesaku to darīt tagad.
Jūsu raķete tūlīt startēs.
Brīvi, seržante.
Jā, ser.
Roj, ļauj, es apsēdīšos.
Pulkvedi, kas par vainu?
Es nespēšu kopā ar tevi doties uz Marsu.
Bet tev kaut kas jāzina, Roj.
Katra minūte ir no svara.
"Cefeja" ekipāža, sagatavojieties pārbaudēm.
Kosmosa pavēlniecība sazinājās ar mani.
Tas ir kas slepens.
Paņem to.
Tas tevi pakļaus lielam riskam.
Kosmosa pavēlniecība tev neuzticas.
Bet ir svarīgi...
Seržante!
Sāku pirmsstarta pārbaudes.
Tev jāiet, Roj. Ej.
Ej!
Kapteini, majors Makbraids, pārbaudu sakarus.
Dzirdu labi. Laipni lūdzu kosmosa kuģī "Cefejs".
Ja drīkst, braukšu kopā ar jums.
Jā, mūs brīdināja, ser. Dodamies uz Marsu, tā būs pēdējā pietura.
Vai jums nebija jābūt diviem?
Diemžēl būšu tikai es viens.
Jūs mums vienalga patīkat, major... Makbraid.
Šķiet, kopā ar mums kosmosa kuģī ir leģendāra cilvēka dēls.
Rojs, Kliforda Makbraida dēls.
Oho!
Ko teiksiet? Labākais galaktikā.
Laipni lūdzu, ser.
Viņi ir zinātnieki un tehniķi,
tālbraucēji.
Kapteini, vai sazināsieties ar kontroles centru
un pajautāsiet par pulkveža Prūita stāvokli?
Protams, tūlīt izdarīšu, ser.
Kosmosa pavēlniecība, kāds ir stāvoklis...
Viņi ir mierā ar sevi.
Kāda ir tā sajūta?
Major, pulkvedim veic neatliekamu operāciju.
Sapratu. - Pārbaudes pabeigtas.
Viņi nezina par manu uzdevumu.
Mērķis - Ersas izpētes stacija, Marss.
Tālākais cilvēka priekšpostenis Saules sistēmā.
Ilgums - 19 dienas, 14 stundas, 33 minūtes.
Mīļais svētais Kristofer, mani šodien pasargi, visos ceļos pavadi.
Brīdini mani, ja briesmas tuvojas.
Lai man kājas nostājas...
Lieliski, atveriet minibāru.
Mēs tagad izdalīsim garastāvokļa stabilizētājus.
Sekos mūsu psihiskā stāvokļa izvērtējums.
Frenk.
Dievs zina - pavēlniecība negribēs,
lai tu te atkal kļūtu emocionāls.
Dīvers.
Major?
Pamet man vienu, konfekšvīriņ.
Kapteini.
Kapteini, man skafandrā sīka skābekļa noplūde. Es apskatīšu ielāpu.
Izklaidējies. Ziņosim, ja manīsim citplanētieti.
Sveiki, Kosmosa pavēlniecība.
Tie esam mēs, "Cefejs". Lidojam bez problēmām.
Sapratu, "Cefej", redzam telemetriskos datus.
Puiši un meitenes, laiks kādam cidofoviram.
Tabletīti ieņemsi - un bez matiem paliksi.
Jauki, Dīvers, jauki.
Es neesmu tam pat pieskāries.
"Limas" pārraide: Tomasam Prūitam
Steidzama ziņa pulkvedim Tomasam F. Prūitam
par projekta "Lima" stāvokli.
Pavēlniecība domā, ka uztvērusi SOS signālu
no nenoteiktas vietas no projekta "Lima" komandas.
Šī ziņa varētu nozīmēt, ka komandieris H. Klifords Makbraids
speciāli atslēdzis visas ārējās komunikācijas.
Tādā gadījumā
komandieris varbūt zaudējis kontroli pār sevi.
Ja tas tā ir
un dēlam neizdosies no Marsa ar viņu sazināties,
tad jāpieliek visas iespējamās pūles, lai iznīcinātu komandieri
un apturētu enerģijas uzplūdus.
Šī ziņa ir pilnīgi slepena.
Kas ar manu tēti noticis?
Ko viņš tur atradis?
Vai tas viņu salauzis?
Vai arī viņš vienmēr ir bijis tāds?
Mans tēvs,
astronauts ar visvairāk ordeņiem tajā programmā.
ASV Gaisa spēku akadēmija,
doktorantūra Masačūsetsas Tehnoloģiju institūtā.
Viņš man apsolīja, ka kādudien es varēšu pievienoties viņa meklējumiem
un viņš atgriezīsies man pakaļ.
Un es viņam ticēju.
Viņš pirmais aizlidoja uz Jupiteru.
Pirmais - uz Saturnu.
Un tad... nekā.
Samazinām ātrumu, trešais dzinējs.
Mēs samazinām ātrumu.
Jā, ser.
Saņēmām palīgāsaucienu no cita kuģa, ser.
Šī ir slepena misija, nedrīkstam stāties.
Mūsu galamērķis ir Marss. Ersas stacija.
Major, mūs sauc palīgā. Protokols liek stāties.
Turp var doties jebkurš apgādes kuģis.
Šī misija ir svarīgāka, kapteini. Jūs nedzirdat, ko es saku?
Kā jau teicu, mums ir pienākums apstāties.
Jūs esat tikai pasažieris, es īsti nesaprotu jūsu pozīciju.
Protams, jums ir tiesības pārņemt šī kuģa vadību,
bet tad jums jāatklāj jūsu uzdevums.
Atbildiet palīgāsaucienam.
Centr, gaisa kuģis reģistrēts Norvēģijā.
"Vesta IX" riņķo ap asteroīdu Toro,
veic biomedicīniskus pētījumus
uz komētas 17-P, Holmss. - Sapratu.
"Vesta IX", atbildam uz jūsu palīgāsaucienu.
Vai jūs dzirdat?
Palīgāsauciens ir visai nesens.
Varbūt viņi cieta no Uzplūdiem.
Iespējams, vajadzēs ielauzties kuģī "Vesta".
Virsleitnants Stenfords vai es iziesim kosmosā
un pāriesim uz viņu kuģi, beidzu. - Jā, ser.
Donald, ko domā?
Gribi doties turp?
Jā. Man vienalga.
Viņam bail.
Jā, zinu, mans tērps arī baisi smird.
Un man derētu izstaipīt kājas.
Lielākā daļa no mums visu mūžu slēpjas.
Es jūs pavadīšu, kapteini.
Ļoti labi.
"Vestas" ekipāžā ir 26 cilvēki.
Veic biomedicīniskus un dzīvnieku pētījumus.
Atvainojos par to kašķi pirmīt, major.
Man gods te būt kopā ar jums.
Jūsu tēvs ir iegansts, kāpēc daudzi no mums dara šo darbu.
Viņš tika tālāk par visiem.
Viņš bija labākais no mums.
Iedomājieties, ko tik viņš redzējis.
Iedomājieties.
"Vesta", te "Cefejs", nākam jums palīgā.
Vai dzirdat?
"Cefej", kosmosa kuģis neatbild.
Nepieciešama ielaušanās.
Ievadu avārijas atvēršanas kodu.
"Vesta", te "Cefejs", nākam jums palīgā.
Vai dzirdat?
Es apskatīšu 5. nodalījumu. Varbūt jūs otro?
Pārāk tālu neaizklīstiet.
Kur visi ir?
"Vesta", te "Cefejs", nākam jums palīgā. Vai dzirdat?
Tener, te Makbraids, pārbaude.
Tener, vai dzirdat?
Tener?
Atkārtoju, izsaucu majoru Makbraidu.
Izsaucu kapteini Teneru.
Esi mierīgs. Es palīdzēšu.
Nemirsti.
"Cefej", kapteinim uzbruka izpētes primāts.
Sagatavoties mediķim.
Mēģināsim tikt prom.
"Cefej", te Kosmosa pavēlniecība.
Ļoti žēl par jūsu grūtībām.
Virsleitnants Stenfords vadīs kuģi,
līdz kapteinis Teners atkal to spēs. Beidzu.
Pavēlniecība, te virsleitnants Stenfords.
Kapteinis Teners ir miris.
Mums dod mieru tas, ka zinām - kapteinis saņēma apbalvojumus...
Lai eņģeļi un svētie tevi sagaida, tev aizejot no šīs dzīves.
Lai tu satiec savu Pestītāju aci pret aci un mūžam skati Dieva vaigu.
Āmen.
Makbraids, Rojs R. Vai esat gatavs psiholoģiskajam izvērtējumam?
Jā.
Lūdzu, sāciet.
Esmu ceļā uz Marsu.
Mēs atsaucāmies palīgāsaucienam,
tas beidzās ar traģēdiju.
Mēs zaudējām kapteini.
Jūsu atbilde tiek apstrādāta. Lūdzu, turpiniet.
Tas arī viss. Mēs...
Mēs ejam strādāt, darām savu darbu,
un tad tas ir galā.
Te mēs esam, un te mūsu vairs nav.
Lūdzu, aprakstiet, kā negadījums ietekmēja jūs.
Tas uzbrukums...
tas bija niknuma pilns.
Es saprotu to niknumu.
Esmu tādu niknumu redzējis savā tēvā
un esmu to redzējis sevī.
Tāpēc, ka es esmu dusmīgs,
ka viņš aizbrauca.
Viņš mūs pameta.
Bet tad,
kad es paskatos uz to niknumu un pastumju to malā, aizmirstu,
es redzu tikai pārestību.
Es redzu tikai sāpes.
Domāju, tās man liek norobežoties,
norobežoties no attiecībām,
neļauj atvērties un pieķerties kādam.
Un es nezinu, kā to pārvarēt.
Es nezinu, kā to mainīt.
Un tas mani uztrauc.
Un es nevēlos tāds būt.
Es nevēlos būt tāds kā mans tētis.
Jūsu psiholoģiskais izvērtējums ir apstiprināts.
Ja vēlaties saņemt pilnu...
Major, iedarbiniet automātisko nolaišanos.
Sapratu.
Mēs tuvojamies Marsam. Ersas stacijai. Beidzu.
Velns, kas tas bija?
Vēl vieni uzplūdi?
Šķiet, zaudējām galveno elektrokopni.
Pārslēdzamies uz kopni "Čārlijs".
Mēs nolaižamies pārāk ātri.
Mūsu slīpums - 20 grādu.
Es...
Brīdinājums. Nepareizs nolaišanās leņķis.
Pārslēdzieties uz manuālo.
Brīdinājums. Nepareizs nolaišanās leņķis.
Nepareizs nolaišanās leņķis. - Manuālo.
Kapteini, jums kaut kas jādara.
Nepareizs nolaišanās leņķis. - Es domāju...
Pārslēdzieties uz manuālo.
Briesmas.
- Pārslēdzu uz manuālo.
Paragrāfs 3-2...
Došu zīmi, kad.
Tagad. Pārņemu kuģa vadību.
Briesmas.
2000 metru.
1000 metru.
Brīdinājums. Nepareizs nolaišanās leņķis.
Četras,
trīs,
divas,
viena.
Piezemēšanās.
Izslēgt dzinēju.
Dzinējs izslēgts. Kuģis ir jūsu, kapteini.
Major, sāciet pēcnolaišanās procedūru.
Sapratu.
Kapteini, ceru, saprotat, kāpēc tā darīju.
Es neziņošu par to Kosmosa pavēlniecībai.
Ārkārtas brīdinājums.
Pieredzējām ārējus enerģijas uzplūdus.
Taču visas pazemes sistēmas funkcionē.
Un nav iemesla panikai.
Mans mērķis.
Atkārtoju, visas pazemes sistēmas funkcionē.
Septiņas nedēļas esmu bez Zemes, gaisa, saules.
Zemes bērni! Laipni lūdzu Ersas stacijā!
Bez kokiem un putniem. - Prieks, ka tikāt galā.
Paldies. - Lūdzu lidojuma žurnālus. Paldies.
Ser? - Jums trāpīja kārtējie uzplūdi?
Paldies dievam, esam pazemē, bet nākamie varētu būt ļoti spēcīgi.
Te gāja kā pa trakonamu.
Šī bija mana tēta pēdējā pieturvieta.
Visi te tā skraidīja, it kā rīt visam būtu beigas.
Ser, panāciet.
Uzlieciet plaukstu te.
Ļoti labi. Paldies.
Labi, varat doties uz nākamo vestibilu.
Jūs sagaidīs vadītāja.
Paldies.
Laipni lūdzu uz Sarkanās planētas, major.
Esmu Helena Lantosa, operāciju vadītāja.
Jauki pārmaiņai redzēt jaunu seju.
Sekojiet man.
Jums jāpriecājas, ka droši tikāt galā.
Te bija kaut kāda kosmiskā vētra.
Trīs astronauti gāja bojā, cenšoties nolaisties.
Neviens nezina, kas tās izraisa.
Major? - Jā.
Prieks, ka jums izdevās nolaisties.
Paldies, Helen, tālāk tiksim galā.
Tev nav pielaides šim misijas līmenim.
Major?
Paldies.
Projektam "Lima" - dr. H. Kliford Makbraid...
Sagatavoties drošajai lāzerpārraidei. Slepenais sakaru kanāls.
Diapazons - Neptūns.
"Te majors Rojs Makbraids.
Es sazinos ar drošas lāzerlīnijas palīdzību
no Ersas bāzes sakaru centra Marsa Ziemeļamerikas sektorā.
Mēģinu sazināties ar doktoru Klifordu Makbraidu.
Runā doktora Makbraida dēls Rojs.
Tēvs, ja tu mani dzirdi,
es cenšos ar tevi sazināties.
Kosmosa pavēlniecība grib tev pavēstīt: viņi zina par traucējumiem,
tos nevari būt izraisījis tu.
Viņi gribētu iegūt informāciju par to,
kā tu mēģini labot situāciju.
Vēl viņi grib tev ziņot,
ka ir gatavi sūtīt glābšanas misiju, ja tas ir iespējams.
Es ceru, ka tu saņemsi šo ziņu. Sakaru beigas."
Ziņa pārraidīta. Tiek gaidīta atbilde.
Roj, mēģināsim atkal nākamajā cikla reizē.
Relaksācijas telpas
Viņi mani izmanto.
Pie velna viņus.
Es nezinu, vai es gribu viņu atrast
vai beidzot būt brīvs no viņa.
Tēt...
Tēt, es gribētu tevi atkal satikt.
Atceros, kā kopā skatījāmies melnbaltās filmas,
tev mīļākie bija mūzikli.
Atceros, kā skaidroji man matemātiku.
Tu manī ieaudzināji stingru darba ētiku.
"Vispirms darbs, tad spēles," tu teici.
Zini, es izvēlējos tādu profesiju, kas tev ietu pie sirds.
Esmu veltījis dzīvi kosmosa izpētei.
Esmu tev par to pateicīgs.
Ceru, ka varēsim atkal sazināties.
Tavs mīlošais dēls Rojs.
Pārraide notikusi, gaidām atbildi.
Paldies, major, par palīdzību.
Mēs drīz jūs sūtīsim atpakaļ uz Zemi. Paldies.
Atvainojiet. Vai mans tēvs atbildēja?
Major, jūsu personīgā saikne neļauj jums
turpināt darbu šajā misijā.
Viņš man atbildēja, vai ne?
Major, mēs jūs informēsim, kolīdz būs iespējams.
Roj.
Jums ir ļoti ātrs pulss.
Es zinu!
Ir arī problēmas ar jūsu bioritmiem.
Ar tām jātiek galā, pirms varat droši atgriezties uz Zemes.
Ejiet līdzi tam vīrietim, lai veiktu psiholoģisko izvērtējumu.
Major.
Kapteini.
Kapteini!
Makbraids, Rojs R. Vai esat gatavs psiholoģiskajam izvērtējumam?
Jā.
Kā jūs pašlaik jūtaties?
Paldies, labi. Es drīz atgriezīšos uz Zemes.
Esmu ar mieru doties mājās un...
Jūs neesat izturējis psiholoģisko izvērtējumu.
Jūs atgriezīsieties relaksācijas telpā, līdz tiksiet uzskatīts par...
Sazināties ar ASV Kosmosa pavēlniecību.
Nosauciet kontaktpersonu un prioritātes kodu.
Lūdzu ārkārtas saziņu ar ģenerāli Straudu.
Prioritātes kods: Z-5-5-B-P.
Jūsu prioritātes kods vairs nav derīgs.
Lūdzu, sazinieties ar mūsu pārstāvi, ja šis ierobežojums ir kļūdains.
Jūs lidosiet atpakaļ uz Zemi?
Jūs ko gribējāt?
Esmu tur bijusi tikai vienu reizi.
Bērnībā.
Esmu dzimusi šeit.
Bet es to labi atceros.
Tā bija... skaista.
Kundze, es tagad vēlētos pabūt viens.
Jūs te esat kosmiskā starojuma dēļ, vai ne?
Tā ir slepena informācija.
Viņi grib, lai "Cefeju", ar kuru atbraucāt,
sagatavoju ceļam uz dziļo kosmosu.
Kuģis jāapgādā ar atomieročiem. Zinājāt?
Tā būs atrašanas un iznīcināšanas misija.
Esmu atbildīga par vairāk nekā 1100 cilvēkiem.
Šajā bāzē.
Man ir jāzina.
Vai mēs mirsim?
Es nezinu, kas tagad notiks.
Es zinu, kas jūs esat.
Kliforda Makbraida dēls.
Jā.
Tad mēs abi esam projekta "Lima" upuri.
Mani vecāki devās tajā ekspedīcijā.
Mēs abi piedzīvojām smagu zaudējumu, Roj.
Lūdzu, pastāsti man.
"Cefeja" starts ir pēc piecām stundām.
Subtitles by sub.Trader subscene.com
Tev bija taisnība.
Uzplūdi nāk no projekta "Lima".
Ļoti iespējama milzu katastrofa.
Viņi nolēma - neesmu piemērots turpināt misiju.
Tas ir viss, ko zinu.
Es domāju, ka tavs tēvs ir dzīvs.
Viņi taču tev nepateica, kas ar viņu tur notika?
ASV Kosmosa pavēlniecības ziņojums. A-P-4-2-7-8.
"Limas" dumpis. Slepenais ziņojums
Sakaru centrs uztvēris šo palīgāsaucienu
no projekta "Lima" komandas, ko vada H. Klifords Makbraids.
Te Klifords Makbraids, vēstu no projekta "Lima".
Es ziņoju par traģēdiju.
Te, Saules sistēmas ārējā zonā, daži no mums
nav spējuši tikt galā ar psiholoģisko stresu,
atrazdamies tik tālu no mājām.
Viņi vēlējās atgriezties uz Zemi, nevarēju ļaut.
Un man jāziņo par faktu, ka viņi dumpojās,
veica sabotāžas aktus, cenzdamies pārņemt kuģi.
Man bija jāreaģē vienlīdz bargi.
Es atslēdzu vienu mūsu stacijas dzīvības apgādes sistēmu
un tātad līdz ar vainīgajiem sodīju arī nevainīgos.
Mēs neatgriezīsimies. Turpināsim ceļu kosmosā.
Atradīsim citas saprātīgas būtnes visumā.
Esmu ļoti motivēts veikt šos meklējumus.
Kosmosa pavēlniecība neļautu sabojāt savu tēlu,
tāpēc pašaizsardzībai padarīja viņu par varoni.
Tavs tēvs nogalināja manus vecākus.
Tas briesmonis apdraud mūs visus.
Un tagad tā ir tava nasta.
Vari mani dabūt tajā kuģī?
Es varu tevi aizvest līdz raķetei.
Pēc tam tu paliksi viens.
Es tikšu ar viņu galā.
Es tikšu galā ar savu tēvu.
Zem palaišanas platformas ir ezers, te ir karte.
No turienes tu varēsi nokļūt kuģī.
Mēs tuvojamies.
Viņi tiks tev klāt, tu zini.
Es zinu.
Man jau ir vienalga.
Man jādodas atpakaļ, jādara, ko spēju.
Lai veicas.
Es tieku nests arvien tālāk no Saules...
pie tevis.
Tu esi bijis dzīvs.
Visu šo laiku.
Man jāpieņem tas, ka nekad neesmu tevi pazinis.
Vai varbūt es, kā tu,
tieku vilkts arvien dziļāk tumšā bedrē?
Te "Cefeja" palaišanas vadība,
līdz startam 11 minūtes, 7 sekundes.
Laika atskaite turpinās līdz plānotajam pacelšanās laikam
pulksten 7.51 pēc universālā koordinētā laika.
Te palaišanas vadība. Palaišana sākas.
Lidojuma azimuta gala pārbaudes,
un mēs arī sinhronizējam kosmosa kuģa
un Ersas misijas kontroles centra pulksteņus.
Dzinēji ir ieslēgti.
Desmit, deviņas,
astoņas, septiņas, sešas,
piecas, četras...
Startu vairs nevar atlikt.
...divas, viena.
Starts. Noticis starts.
7.51 pēc universālā koordinētā laika.
Notikusi ielaušanās.
Pārejas tamburā.
Kosmosa pavēlniecība, te "Cefejs". Notikusi ielaušanās pārejas tamburā.
Kā rīkoties? Beidzu.
Mēs arī to redzam. Pārbaudām.
Gaidiet.
Pieeja sniegta
Kosmosa pavēlniecība, gaidām pavēles. Beidzu.
Makbraids kapteinim Stenfordam.
Vai jūs mani dzirdat?
Jēziņ, tas ir Makbraids.
Viņš ielauzies sasodītajā tamburā.
Kapteini Stenford, majors Makbraids. Esmu kuģī.
Es neradu draudus. Atkārtoju, neradu draudus.
Major, jūsu klātbūtne apdraud misiju. Palieciet, kur esat!
Tālāk vairs neejiet.
Pavēlniecība... - Gaidīt.
Pavēlniecība, ko liksiet darīt? - Lemjam par rīcību.
Pārslēgsimies uz tālo distanču vilci.
Vai varat neitralizēt draudus?
Jūs netiksiet līdz Neptūnam bez manis.
Jums vajag mani.
Neitralizēt majoru.
Jums jāneitralizē majors jebkādiem līdzekļiem.
Sapratu.
Neklausiet viņus, kapteini.
Es par visu atbildēšu.
Major, palieciet, kur esat.
Tālāk vairs neejiet. Vai dzirdat? Beidzu.
Atkārtoju, neitralizēt majoru.
Jebkādiem līdzekļiem. - Jošida, neradu draudus.
Es neesmu ienaidnieks.
Esmu jūsu pusē.
Major, mums deva pavēli.
Nolādēts! Atdalās izlietotā pakāpe!
Frenk, laukā no turienes! Dīvers!
Atpakaļ vietā! - Dīvers, lūdzu!
Maitasgabals!
Gaiss ir piesārņots.
Dabū skābekli!
Jošida, skābekli!
Skābekļa maska. Skābekļa maska.
Elpo.
Ieelpo!
Ko es esmu izdarījis?
Misijas kontrole, te majors Rojs Makbraids.
Pretēji misijas direktīvām es iekāpu "Cefejā".
Es to nedarīju ar naidīgu nolūku.
Bet man jūs jāinformē, ka manu darbību dēļ
visi ekipāžas locekļi tagad ir miruši.
Tas fiksēts lidojuma reģistrētājā.
Lemšana būs vēstures rokās.
Esmu ceļā uz Neptūnu.
Esmu apņēmības pilns
izpildīt misiju,
proti, pilnībā iznīcināt projektu "Lima".
Es atslēdzu visus sakaru kanālus.
Lidošu bez komunikācijām, lai mani neatklāj.
Sakaru beigas.
Paredzamais ceļojuma ilgums -
79 dienas, četras stundas, astoņas minūtes.
Tu šķieti ļoti pārņemts ar savu darbu.
Es visu laiku jūtos pamesta viena.
Es nezinu, ko mēs darām.
Tu esi tik atturīgs.
Pat tad, kad esi šeit, es nezinu, kur tu esi.
Man ir sajūta, it kā es visu laiku tevi meklētu,
censtos izveidot attiecības, būt tev tuva,
bet tas ir ellīgi grūti.
Zini, man ir pašai sava dzīve.
Esmu patstāvīga personība.
Es nevaru tikai gaidīt tevi.
Ieslēgta barošanas caurule.
Zinu, tu esi redzējis, ...ka visā pasaulē par mums izrāda
lielu interesi, un mēs par to esam pateicīgi.
Mēs šeit veicam patiesi svarīgu darbu.
Proti, mēs drīz atbildēsim uz galveno jautājumu:
kad mēs kosmosā atradīsim saprātīgu dzīvību.
Un mēs atradīsim, to pierāda Dreika vienādojums.
Tu redzi zvaigžņu gaismas jauno aizklāju.
Tu redzi, kā tas atveras kā prērijas zieds pavasarī.
Bet domāju, tu vairs neesi to pelnījis,
tāpēc šķiet,
ka šīs ir atvadas.
Roj?
...aiziešana no programmas man liek apšaubīt
ne tikai tavu spriestspēju, bet raksturu.
Esam prom no Marsa. - Viņš bijis uz Marsa?
Garām Jupiteram... - Gribi zināt noslēpumu?
...mērķis - Neptūns.
Tu esi iemainījis
iespēju skatīt bezgalību...
Esmu brīvs no morālajiem ierobežojumiem. Zinošs.
Esmu ceļā uz Neptūnu...
Mēs atradīsim mūsu brāļus un māsas...
Nulles gravitācija un garais ceļš atstāj uz mani iespaidu
gan fiziski, gan psiholoģiski.
Es esmu viens.
Man vienmēr šķitis, ka izvēlos vientulību.
Es esmu viens.
Bet atzīšos -
nu tā mani beidz nost.
Es esmu viens. Es esmu viens.
Sakaru beigas.
Esmu pievīlis tik daudzus cilvēkus.
Sveiks, Roj.
Zinu, tas ir nedaudz dīvaini,
ka es tev sūtu šo video un nerunāju ar tevi personīgi...
Esmu egoists. Es vienkārši esmu tāds egoists.
Esmu egoistisks cilvēks.
Un es droši zinu, ka Dievs grib, lai es to daru.
Piedošana ir blēņas. - Mēs atradīsim savus brāļus un māsas.
Sajūsma!
Tuvojamies Roja R. Makbraida noteiktajai vietai.
Noteikts lāzerpārraides uz Marsu avots.
Ieejam Neptūna signāla zonā.
Izpildīt 72 plus 99.
Izpildīts.
Atomieroču aktivēšanas kods pieejams failā 52B.
Lidojuma reģistrētāj, "Limai" mainīta orbīta.
Pozīcija nedaudz nobīdījusies no ieprogrammētajām koordinātēm.
Man būs jāņem transporta kapsula, lai tiktu garām Neptūna gredzeniem.
"Cefejs" paliks autopilota režīmā, kamēr es veikšu misiju.
Visu mūžu esmu baidījies stāties viņam pretī.
Pat tagad man ir bail.
Ko es gaidu?
Beigu beigās dēls cieš no tēva grēkiem.
Trauksme. Enerģijas uzplūdi. 'Bojāts procesors.
Trauksme. Enerģijas uzplūdi.
"Lima", te majors Makbraids no "Cefeja".
ASV Bruņotie spēki, kosmosa divīzija.
Mēģinu sazināties ar Klifordu Makbraidu. Beidzu.
"Lima", te "Cefejs". Vai dzirdat? Beidzu.
Kapsula bojāta. Nav iespējams savienoties.
Makbraids
Vai tur kāds ir?
Dzīvība ārpus Zemes
jā jā jā
Roj?
Roj, vai tas esi tu?
Man ir katarakta, es slikti redzu.
Sveiks, tēt.
Tu esi viens?
Jā.
Kapteinis kuģi pamet pēdējais.
Es krietnu laiku te esmu bijis viens.
Es mēģinu apstādināt tos nolādētos uzplūdus.
Kas atgadījās?
Mani pēdējie uzticamie biedri mēģināja aizbēgt.
Un viņi šo visu uzsāka.
Izraisīja reaktora kušanu, Roj.
Mēs cīnījāmies, un tas izraisīja katastrofu.
Tāpēc esmu ieradies.
Es to apturēšu.
Varbūt spēšu nogādāt mūs abus mājās.
Mājās?
Jā.
Te ir mājas.
Šis, dēls, ir vienvirziena ceļojums.
Tu runā par Zemi?
Mani tur nekas nesaistīja.
Man nerūpēji nedz tu, nedz tava māte,
nedz jūsu niecīgās idejas.
Jau 30 gadus
es elpoju šo gaisu, ēdu šo ēdienu,
pārciešu šīs grūtības,
bet ne reizi neesmu iedomājies par mājām.
Es zinu, tēt.
Es zināju: tava māte kļūs par atraitni,
tu - par bāreni,
bet es esmu atradis savu likteni.
Tāpēc es pametu savu dēlu.
Es vienalga tevi mīlu, tēt.
Es vedīšu tevi atpakaļ.
Man te ir darbs.
Man te ir nebeidzams darbs.
Man jāatrod saprātīga dzīvība.
Ir jābrauc.
Mums nav daudz laika.
Nāc.
Es apbrīnoju tavu drosmi, Roj, 'ka brauci viens,
ceļoji tik tālu,
sekoji man.
Liek aizdomāties, ko mēs būtu paveikuši kopā.
Bet laikam jau
liktenis nedeva tādu partneri, kādu vajadzēja.
Ja mums būtu bijis vairāk tādu kā tu,
mēs būtu turpinājuši lidot, varbūt būtu atraduši meklēto.
Mana komanda izpētīja visus datus,
neatrada te nevienu citu dzīvu būtni.
Nevienu citu saprātīgu radību.
Viņi atmeta ar roku.
Dažreiz
cilvēka gribai jāpieveic neiespējamais.
Roj, mums ar tevi jāturpina. Kopā.
Lai atrastu to, kas, zinātnesprāt, neeksistē.
Mums ar tevi, kopā, Roj.
Tāpēc, ka projekts "Lima" ir atklājis,
ka zināmajā visumā mēs esam vienīgie.
Es nedrīkstu izgāzties.
Tu nedrīksti to pieļaut, Roj.
Tēt,
tu neesi izgāzies.
Nu mēs zinām...
ka esam tikai mēs.
Bumba uzstādīta. Līdz sprādzienam trīs stundas.
Tēt! Beidz!
Roj!
Laid mani vaļā.
Laid mani vaļā, Roj.
Roj, laid mani vaļā.
Laid mani vaļā, Roj.
Tēt!
Laid mani vaļā, Roj.
Atāķē mani.
Atāķē mani, dēls.
Kāpēc turpināt?
Kāpēc aizvien mēģināt?
Es redzu, tu vāc kopā manu darbu.
Sākta datu lejupielāde.
Mēs esam izmirstoša suga, Roj.
Viņš nofotografēja dīvainas un tālas pasaules
detalizētāk nekā kāds jebkad agrāk.
Tās bija skaistas, krāšņas,
pārsteigumu un brīnumu pilnas.
Bet zem to diženās virspuses
nekā nebija.
Nedz mīlestības, nedz naida.
Nedz gaismas, nedz tumsas.
Viņš spēja redzēt tikai to, kā nebija,
un nepamanīja to, kas stāvēja viņa acu priekšā.
Kontroles centr, te majors Rojs Makbraids.
Es nokļuvu līdz projektam "Lima".
Es iznīcināšu to būvi,
lai nevieni uzplūdi vairs nesasniegtu Zemi,
izmantošu kuģī esošos kodolieročus.
Es mēģināšu atgriezties, kā galveno dzinējspēku izmantojot eksploziju.
Ja gadījumā es neizdzīvoju, esmu no "Limas" ievācis nozīmīgus datus.
Pielieciet visas pūles, lai atrastu manu kuģi.
Trajektorija - Zeme. 4,368 miljardi kilometru.
Gaidu to dienu, kad beigsies mana vientulība.
Un tad es būšu mājās.
Detonācija pēc 20 sekundēm.
Kuģī esošā rekomendāciju došanas sistēma.
Apstiprinu, esam gatavi.
Lidojumu vadības sistēma darbojas. Paldies.
K-R-5 izsauc 4-2.
Laba dzirdamība, lidojuma kontrole.
Esam gatavi sākt.
Tuvojas bez problēmām.
Sapratu. Paldies.
Gatavībā. Rādījumi labi.
Viss kārtībā. Viss kārtībā.
Jums viss ir labi, major.
Es esmu mierīgs, rāms.
Gulēju labi. Nemurgoju.
Esmu aktīvs un koncentrējies.
Es apzinos savu apkārtni un tos, kuri man atrodas tiešā tuvumā.
Es esmu uzmanīgs.
Esmu koncentrējies uz būtisko
un ignorēju visu pārējo.
Es neesmu drošs par nākotni,
taču es neuztraucos.
Es uzticēšos sev tuvākajiem cilvēkiem.
Un es nesīšu viņu nastas...
kā viņi nes manējās.
Es dzīvošu
un mīlēšu.
Iesniegt.
Subtitles by sub.Trader subscene.com
Tulkojusi Laura Hansone
Beigas